31990D0655
L 353/57
JURNALUL OFÍCIAL AL UNIUNII EUROPENE
DECIZIA CONSILIULUI
din 4 decembrie 1990
de modificare a Deciziei 87/277/CEE privind repartizarea posibilităților de captură a codului în regiunea Spitzberg și a Insulei Urșilor și în diviziunea 3M, definită de convenția NAFO
(90/655/CEE)
CONSILIUL COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 170/83 al Consiliului din 25 ianuarie 1983 privind instituirea unui sistem comunitar de conservare și administrare a resurselor de pescuit (1), astfel cum a fost modificat prin actul de aderare a Spaniei și Portugaliei, în special articolul 11,
având în vedere propunerea Comisiei (2),
având în vedere avizul Parlamentului European (3),
întrucât unificarea germană a modificat datele statistice legate de capturi pe care se întemeia Decizia 87/277/CEE (4); întrucât respectiva decizie trebuie modificată în consecință pentru a se putea ține seama de capturile efectuate de fosta Republică Democrată Germană la calculul procentajelor alocate care figurează în anexa la respectiva decizie,
DECIDE:
Articol unic
Anexa la Decizia 87/277/CEE se înlocuiește cu anexa la prezenta decizie.
Adoptată la Bruxelles, 4 decembrie 1990.